36. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.49573/5750 της 17 Δεκ. 1977/18 Ιαν.  1978 (ΦΕΚ Β΄ 31) Περί προϋποθέσεων και όρων χορηγήσεως δανείων σε υπαλλήλους του Οργανισμού Εργατικής Κατοικίας. Έχοντας υπόψη: 2.Τις διατάξεις του Ν.Δ/τος 2963/54 «περί ιδρύσεως Αυτονόμου Οργανισμού Εργατικής Κατοικίας», όπως τροποποιήθηκαν και συμπληρώθηκαν μεταγενέστερα. 2.Τις διατάξεις του άρθρου 17 του Ν. 435/76 «περί τροποποιήσεως και συμπληρώσεως ενίων διατάξεων εργατικών τινών νόμων και ρυθμίσεως συναφών θεμάτων». 3.Τις διατάξεις του άρθρου 9 του Ν. 678/77 «περί τροποποιήσεως και συμπληρώσεως των διατάξεων «περί Οργανισμού Εργατικής Εστίας και άλλων τινών διατάξεων». 4.Τις διατάξεις του Ν. 400/76 «περί Υπουργικού Συμβουλίου και Υπουργείων». 5.Την αναφορά αριθ. 27853/1.12.77 του Οργανισμού Εργατικής Κατοικίας, αποφασίζουμε: Εγκρίνουμε την απόφαση που έλαβε το Διοικητικό Συμβούλιο της Εργατικής Κατοικίας κατά τη συνεδρίασή του της 15.11.77, σχετικά με τη χορήγηση στο νόμιμο και με σχέση εργασίας ιδιωτικού δικαίου αορίστου χρόνου προσωπικό απλού εντόκου δανείου μέχρι πέντε (5) μηνιαίων αποδοχών με τις κατωτέρω προϋποθέσεις και όρους: 1.Δάνειο μέχρι πέντε (5) μηνιαίων αποδοχών δικαιούνται οι μόνιμοι υπάλληλοι που έχουν συμπληρώσει διετή υπηρεσία και οι απασχολούμενοι με σχέση εργασίας ιδιωτικού δικαίου αορίστου χρόνου που έχουν συμπληρώσει 5ετή υπηρεσία στον Οργανισμό. 2.Τα δάνεια χορηγούνται για την αντιμετώπιση εκτάκτων αναγκών στις περιπτώσεις: α)Γάμου, β)Τοκετού, γ)Βαπτίσεως τέκνου, δ)Ασθενείας, ε)Επιβεβλημένης Ιατρικής λουτροθεραπείας, στ)Θανάτου, ζ)Αγοράς ακινήτου για την στέγαση της οικογένειας του υπαλλήλου, η)Για την εγκατάλειψη οικίας λόγω σεισμών ή πλημμυρών, θ)Εξώσεως, ι)Επισκευής οικίας, η)Επεκτάσεως ή αποπερατώσεως οικοδομής για τη στέγαση της οικογένειας του υπαλλήλου. 3.Τα ανωτέρω περιστατικά πρέπει να συμβαίνουν στον ίδιο τον υπάλληλο ή και σε συντηρούμενο από αυτόν μέλος της οικογενείας του στις περιπτώσεις α-στ. Δύναται να χορηγήται δάνειο στις περιπτώσεις δ-στ για τα προστατευόμενα και συντηρούμενα από το δικαιούχο μέλη της πατρικής οικογένειας (μητέρα-πατέρας) καθώς και για τους αναπήρους και ανίκανους να εργασθούν αδελφούς. 4.Υπάλληλος που πήρε δάνειο δεν μπορεί να πάρει νέο προτού να εξοφλήσει το παλαιό. Σε εξαιρετικές περιπτώσεις και εφόσον υπάρχει νέα επείγουσα οικονομική ανάγκη του δανειοδοτηθέντος επιτρέπεται η χορήγηση συμπληρωματικού δανείου μέχρι συμπληρώσεως του ύψους των πέντε (5) μηνιαίων αποδοχών. 5.Τα δάνεια θα εξοφλούνται σε ίσες μηνιαίες τοκοχρεωλυτικές δόσεις, που θα παρακρατούνται από τις μηνιαίες αποδοχές των υπαλλήλων, με επιτόκιο 4% και με ασφάλιστρα 0,50%. Οι δόσεις ορίζονται ως εξής:      Δόσεις α)Για δάνειο τακτικών αποδοχών ενός μηνός       12 β)   »       »         »                  »       δύο μηνών       24 γ)   »       »          »                 »        τριών μηνών   36 δ)   »       »          »               »     τεσσάρων μηνών 48 ε)   »       »          »                 »    πέντε μηνών        60 Σε περίπτωση παραιτήσεως ή απολύσεως παρακρατείται από τη δικαιουμένη αποζημίωση ολόκληρο το υπόλοιπο το οφειλόμενου δανείου. 6.Για τη χορήγηση του δανείου πρέπει οι υπάλληλοι να υποβάλλουν στη Δ/νση Οικονομικών Υπηρεσιών του Οργανισμού αίτηση νόμιμα χαρτοσημασμένη, στην οποία θα αναφέρονται οι λόγοι για τους οποίους ζητείται το δάνειο καθώς και ο αριθμός των ζητουμένων μισθών. Στην αίτηση πρέπει να επισυνάπτονται τα απαραίτητα κατά περίπτωση δικαιολογητικά. 